Upju kuģis

[thumbnail|Dažādi tehniskās flotes un speciālās nozīmes upju kuģi [Belgrada|Belgradā]]
[thumb|Kruīza kuģu operatora ''[Köln-Düsseldorfer* pasažieru ekskursiju kuģis [[Reina]]s upē]]
[[Attēls:Containerschiff Amistade-Nyks.jpg| thumb |Upju [[konteinerkuģis]] ar 500 [[20 pēdu ekvivalenta vienība|TEU]] izmēra intermodālo [[Tvertne|konteineru]] ietilpību]]
[[Attēls:SteamboatBenCampbellb.jpg|thumb|1850. gadu [[Misisipi sistēma]]s upju kuģa [[Dagerotipija|dagerotips]]]]
*'Upju kuģis*' ir [[peldlīdzeklis]], kurš paredzēts izmantošanai [[Iekšzemes navigācija|iekšzemes navigācijā]] [[Ezers|ezeros]], [[Upe|upēs]] un mākslīgajos [[Ūdensceļš|ūdensceļos]]. Parasti tie ir apgādāti un aprīkoti kā dienesta vai palīgkuģi, tehniskās flotes, speciālās nozīmes, kravas vai pasažieru kuģi, tajā skaitā izpriecu ceļojumus piedāvājošu uzņēmumu luksusa peldlīdzekļi, piemēram, ezeru vai ostu [[ekskursiju laiva]]s. Tāpat kā lielāki peldlīdzekļi, gandrīz visi upju kuģi ir īpaši projektēti un būvēti ar tādām konstrukcijas iezīmēm, kas optimizē to izmantošanu upēs un ezeros. Dienesta vai palīgkuģi, tehniskās flotes un speciālās nozīmes kuģi, kuri būvēti kā upju kuģi, ietver [[Bagars|bagarus]], hidrogrāfijas kuterus, zvejas kontroles kuģus, [[Ugunsdzēsības kuģis|ugunsdzēsības kuģus]] un tiesībaizsardzības iestāžu patruļlaivas.

== Atšķirības uzbūvē ==
Upju kuģi parasti ir mazāk izturīgi nekā atklātajai jūrai būvētie, to aprīkojums ar navigācijas un glābšanas ierīcēm ir ierobežots, jo šiem kuģiem nav jāiztur lieliem ezeriem, jūrām un okeāniem raksturīgie stiprie vēji un lielie viļņi. Tādējādi upju kuģi var tikt būvēti no viegliem kompozītmateriāliem. Upju kuģu izmēru ierobežo attiecīgās upes platums un dziļums, kā arī to šķērsojošo tiltu augstums. Tie var tikt būvēti ar mazu iegrimi, kāda bija dzenrata [[tvaikoņi]]em [[Misisipi (upe)|Misisipi upē]], kuri varēja tikt ekspluatēti pat par diviem metriem seklākos ūdeņos.

Ja [[prāmis|prāmjus]] bieži lieto, lai šķērsotu upes, tad upju kuģus izmanto, lai ceļotu pa upes tecējumu pārvadājot pasažierus, kravu vai abus komerciālos nolūkos (tādus peldlīdzekļus kā [[Peldošais upes kazino|peldošos upju kazino]] šeit neapskata, jo tie ir pārsvarā stacionāri).

Upju kuģu nozīmība ir atkarīga no kuģojamo upju un [[Kanāls|kanālu]] skaita, kā arī [[Ceļš|ceļu]] un [[Dzelzceļš|dzelzceļa]] tīkla. Vispārīgi upju kuģi nodrošina lēnu, bet lētu transportu, kurš īpaši piemērots [[Beramkrava|beramkravu]] un [[Tvertne|konteineru]] pārvadāšanai.

== Vēsture ==
[[Attēls:Riverboat with passengers, Japan, 1909.jpg|thumb|Upju laiva ar pasažieriem 1909. gadā [[Japāna|Japānā]]]]
Ar 20 000 gadu p.m.ē. cilvēki sāka zvejot upēs un ezeros izmantojot [[plosts|plostus]] un [[vienkoča laiva]]s. Romiešu avoti no 50. gada p.m.ē. min intensīvu preču un cilvēku pārvadāšanu [[Reina|Reinā]]. Pret straumi laivas parasti pārvietoja ar [[Bura|burām]] vai [[Airis|airiem]]. Viduslaikos vairuma ūdensceļu krastos izbūvēja [[vilkšanas taka]]s (*towpath* — angļu val.), lai ar [[Darba dzīvnieks|darba dzīvnieku]] vai cilvēku palīdzību vilktu upju laivas augšup pret straumi. 19. gadsimtā izplatīti kļuva [[Tvaika upju kuģis|tvaika upju kuģi]].
[[Attēls:RiverSternWheelerRedBluffModel.jpg|thumb|20. gadsimta sākuma mazas iegrimes aizmugurē novietota dzenrata upju kuģis — [[Sakramento (upe)|Sakramento]] augšteces tvaikonis *Red Bluff*]]
Slavenākos upju kuģus ekspluatēja [[Amerikas Savienotās Valstis|ASV]] [[Vidējie Rietumi|Vidējo Rietumu]] un centrālo dienvidu upēs [[Misisipi (upe)|Misisipi]], [[Ohaio (upe)|Ohaio]] un [[Misūri (upe)|Misūri]] 19. gadsimta sākumā. Rietumos upju kuģi bija izplatīti transportlīdzekļi [[Kolorādo (upe)|Kolorādo]], [[Kolumbija (upe)|Kolumbijas]] un [[Sakramento (upe)|Sakramento]] upēs. Šos amerikāņu upju kuģus būvēja ar ļoti mazu iegrimi un bieži teica, ka tie var "kuģot spēcīgā rasā".

Arī Austrālijai ir sava upju kuģniecības vēsture. Austrālijas lielākajai upei [[Mareja]]i ir iekšzemes osta [[Ičuka]] (*Echuca* — angļu val.). Daudzi lieli upju kuģi ir strādājuši Marejā, bet mūsdienās to darbībai traucē zems ūdens līmenis. [[Kalganas upe|Kalganas upē]] (*Kalgan River* — angļu val.) Rietumaustrālijā strādāja divi galvenie upju kuģi. *Silver Star*, kuru ekspluatēja no 1918. līdz 1935. gadam, varēja nolaist savu skursteni, lai paietu zem tilta. Mūsdienās *Kalgan Queen* pārvadā tūristus augšup pa upi uz vīna degustācijām. Kuģis nolaiž savu jumtu, lai paietu zem tā paša tilta.

Ar [[Tvaika upju kuģis|tvaika upju kuģiem]] parasti saprot vēsturiskos tvaika upju peldlīdzekļus, kuru dzelzs katlus kurināja ar malku un kuriem bija divi augsti skursteņi. Divos cilindros esošie dubultās darbības (*double acting* — angļu val.) virzuļi piedzina lielu, aizmugurē novietotu dzenratu. Šāda veida dzinekļa priekšrocība bija tāda, ka dzenrats, rotējot kuģa aizmugurē, bija pasargāts no siekstām, bija viegli remontējams un uzsēžoties uz sēkļa tika reti bojāts. Kurinot malku, kuģis varēja izmantot gar upes krastiem strādājošo mežstrādnieku piegādāto degvielu. Pirmie kuģi bija aprīkoti ar priekšgalā izvietotu laipu, lai tie, kravas un pasažieru nogādāšanai, varētu ar savu priekšgalu piestāt neaprīkotā krastā.

Modernie upju kuģi parasti ir aprīkoti ar [[Dzenskrūve|dzenskrūvēm]] un diviem [[Dīzeļdzinējs|dīzeļdzinējiem]] ar vairāku tūkstošu zirgspēku jaudu.

Populārs uzziņas avots par upju kuģu attīstību ir [[Luiss C. Hanters|Luisa C. Hantera]] (*Louis C. Hunter* — angļu val.) 1949. gada darbs *Tvaika upju kuģi uz rietumu upēm: ekonomiskā un tehnoloģiskā vēsture* (*Steamboats on Western Rivers: An Economic and Technological History* — angļu val.).

[[Terase]]s (*Terrace* — angļu val.) pilsētā, Kanādas Britu Kolumbijas provincē, katru vasaru svin "Upju kuģu dienas" (*Riverboat Days* — angļu val.). [[Skīna]]s (*Skeena* — angļu val.) upe tek caur Terasi un tai bija nozīmīga loma [[Tvaika upju kuģis|tvaika upju kuģu]] laikmetā. Pirmais kuģis ar tvaika dzinēju, kurš ienāca Skīnā, bija *Union* un tas notika 1864. gadā. 1866. gadā *Mumford* mēģināja doties augšup pa upi, bet bija spējīgs sasniegt tikai [[Kitsumkeiluma]]s (*Kitsumkalum* — angļu val.) upi. Tikai 1891. gadā Hudzonas līča kompānijas aizmugurē novietota dzenrata kuģis *Caledonia* sekmīgi izgāja cauri [[Kitselas kanjons|Kitselas kanjonam]] (*Kitselas Canyon* — angļu val.) un sasniedza [[Heizeltona|Heizeltonu]] (*Hazelton* — angļu val.). Gadsimtu mijā uzbūvēja virkni citu tvaikoņu, daļēji augošās [[zvejniecības nozare]]s, daļēji [[Zelta drudzis|zelta drudža]] dēļ.

Siekstu laiva, īpašs upes [[Bagars|bagara]] veids, *W. T. Preston* ir saglabāta kā [[muzejkuģis]].

== Modernie upju kuģi ==

=== Luksusa tūristu transports ===
Daži lielie upju kuģi dzīvojamo telpu, ēdināšanas un izklaides iespēju ziņā ir salīdzināmi ar modernajiem okeāna [[Kruīza kuģis|kruīza kuģiem]]. Tūrismam paredzētie kuģi piedāvā ainaviskus un relaksējošus ceļojumus kādā to darbības segmentā.

Jandzi upē strādājošajam personālam ir divējādi pienākumi: gan kā apkalpojošajai komandai, gan kā kostīmos ģērbtiem vakara dejotājiem.

<gallery caption="Tūristu upju kuģi" mode=packed>
Attēls:MVSplendidChina.jpg|Upju kuģis [[Jandzi]] upē. No kreisā augšējā stūra pulksteņa rādītāja kustības virzienā: kafejnīca, pavadoņsakaru paraboliskās antenas kopols, deju zāle, bibliotēka, tiltiņš, komandas klājs, vestibils, komandas klājs, ēdamzāle
Attēls:BelleOfLouisville.jpg|*''Belle of Louisville''*
Attēls:American queen.jpg|*''American Queen''*
Attēls:RiverboatNatchez.jpg|*''Natchez''*
</gallery>

Eiropas ūdensceļos tiek izmantoti mazāki luksusa peldlīdzekļi bez izklaides iespējām. Tie tiek ekspluatēti upēs un kanālos. Daži piedāvā papildus ceļojumus ar divriteņiem vai mikroautobusiem uz netālu esošiem ciematiem.

=== Liela ātruma pasažieru transports ===
[[Attēls:YangtzeMeteor.jpg|thumb|Liela ātruma [[Glisēšana|glisējošie]] kuģi un [[Kuģis uz zemūdens spārniem|kuģi uz zemūdens spārniem]] upē]]
Liela ātruma kuģiem, piemēram, kuģiem uz zemūdens spārniem vai glisējošajiem kuģiem, bija salīdzinošas priekšrocības darbam atsevišķos Jandzi upes posmos pirms Triju aizu aizsprosta uzbūvēšanas. Vairākās vietās [[Trīs aizas|trijās aizās]], cauri upes [[Sašaurinājums|sašaurinājumiem]] ar paātrinātu straumes plūšanas ātrumu, bija ieviesta vienvirziena satiksme. Kamēr kuģi ar sliktākām manevrēšanas spējām un lielāku iegrimi bija spiesti gaidīt atļauju pārgājiena turpināšanai, šie liela ātruma peldlīdzekļi varēja brīvi apdzīt gaidošos kuģus un izmantot seklākās upes daļas netraucējot pretīmnākošajai lielo kuģu plūsmai.

=== Vietējais un mazas cenas pasažieru transports ===
Mazākus upju kuģus izmanto pilsētu un piepilsētu apkaimēs ievērojamu vietu apskatei un kā sabiedrisko transportu. Kuģošanas līdzekļi ievērojamu vietu apskatei sastopami Amsterdamā, Parīzē un citās tūristu iecienītās pilsētās, kur vēstures pieminekļi izvietoti tuvu ūdenim.

Vietējas nozīmes ūdens sabiedrisko transportu angliski runājošās zemēs sauc par [[Ūdens taksometrs|ūdens taksometru]], Venēcijā par [[vaporetto]] (*vaporetto* — angļu val.), bet [[Bijusī Padomju Savienība|bijušajā Padomju Savienībā]] un Polijā par ūdens/upju tramvaju (lai arī kuģošanas līdzekļi ievērojamu vietu apskatei arī var tikt dēvēti par upju tramvajiem). Vietējās nozīmes ūdens sabiedriskais transports ir līdzīgs prāmju transportam.

Mazas cenas pasažieru transportu izmanto pasažieru pārvadāšanai nelielās distancēs starp ciematiem un mazām pilsētām Jandzi upē, bet lielāka izmēra kuģošanas līdzekļus izmanto mazas cenas pasažieru transportam lielākās distancēs bez izsmalcinātas ēdināšanas vai izrādēm, kādas sastopamas tūristu upju kuģos. Atsevišķos gadījumos ceļotājiem jāņem līdzi sava pārtika.

<gallery caption="Pasažieru transporta kuģi" mode=packed>
Attēls:Van Gogh boat.JPG|Kuģošanas līdzeklis ievērojamu vietu apskatei Amsterdamā
Attēls:Moskvich M236(2).jpg|[[Moskvitch klase]]s upes tramvajs Maskavā
Attēls:NY_Water_Taxi_East_River.jpg|[[Ņujorkas ūdens taksometrs]]
Attēls:Venice Vaporetto.jpg|[[Vaporetto]] Venēcijā
Attēls:PracticalRiverTransport.jpg|Mazas cenas pasažieru transports Ķīnā
</gallery>

=== Kravu pārvadājumi ===

==== Multimodālie ====
Tā kā vairums Ķīnas upju tek pārsvarā austrumu — rietumu virzienā, tad lielākā daļa dzelzceļa sliežu un ceļu infrastruktūras izvietota ziemeļu — dienvidu virzienā. Ceļi gar upēm nav piemēroti smagām kravas automašīnām un dažos gadījumos tie ir ļoti bīstami. Lai pārvadātu kravas automašīnas, izmanto baržas ar [[Rolkeris|rampām]]. Kravas automašīnas uzbrauc uz un nobrauc no baržas ar saviem riteņiem. Daudzos gadījumos pārvadātās kravas automašīnas ir jaunas un tiek piegādātas klientiem vai dīleriem. Iespējams tikai Ķīnai raksturīgs novērojums ir tas, ka jaunās kravas automašīnas, kuras transportē augšup pa upi, visas ir zilas, bet jaunās kravas automašīnas, kuras pārvieto lejup pa straumi, visas ir baltā krāsā.

==== Beramkravu ====
Visā pasaulē zemas vērtības preces pārvadā pa upēm un kanāliem, jo maza ātruma baržu transports piedāvā zemāko iespējamo maksu par tonnjūdzi un kapitālieguldījumi kuģošanas līdzekļu būvē rēķinot uz vienu pārvadājamo tonnu arī ir diezgan zemi salīdzinot ar citiem transporta veidiem.
<gallery caption="Kravas kuģi" mode=packed>
Attēls:CargoRiverboat.jpg|Kravas upju kuģis
Attēls:River boat cargo.jpg|Upju kuģis beramkravu transportam
Attēls:Sternwheeler Inlander.jpg|SS *Inlander* [[Skīna]]s upes [[Kitselas kanjons|Kitselas kanjonā]] 1911. gadā
</gallery>

== Atsauces ==


== Ārējās saites ==
* [https://archive.org/details/cu31924022606317/mode/2up Marka Tvena grāmata *Dzīve uz Misisipi* J. R. Osgood, 1883] 
* [https://www.kugitisjelgava.lv/ Pasažieru upju kuģi *Jelgava* un *Liepāja'']